Hirdas (organizacija)
Hirdas (norv. Hirden) – sukarinta organizacija Vokietijos okupuotoje Norvegijoje, suorganizuota 1933 m. pagal vokiečių SA pavyzdį. Hirden buvo sukarintas Norvegijos fašistinės partijos Nasjonal Samling sparnas, taip pavadintas 1934 m. Iki tol vadintas norv. Spesialavdelingen ('Specialusis skyrius'). Vėliau Hirdo dalis, jungusi suaugusius vyrus, vadinta Rikshirden ('Nacionalinis hirdas'). Hirdu vadino ir dar kelis sukarintus Nasjonal Samling padalinius, tame tarpe vienijusius ir moteris bei vaikus. Vidkuno Kvislingo (Vidkun Quisling) vadovaujama Nasjonal Samling plačiai naudojo žodžius ir simbolius iš vikingų laikų, tad ir „Hirdą“ pavadino pagal istorinį hirdą. Antrojo pasaulinio karo metais apie 8500 norvegų buvo Hirden nariais.